V boji ostáva posledná štvorica. Sledujte s nami druhý deň closed kvalifikácie CEE Champions
Včerajšia sobotňajšia časť closed kvalifikácia priniesla veľa zaujímavých momentov, zopár prekvapení, ale aj očakávanú dominanciu zo strany niektorých tímov. Kto teda odišiel zo soboty ako absolútny favorit a koho už dnes neuvidíme?
Ako o najväčších favoritoch celkového CZ/SK cyklu hovoríme o dvoch tímoch, ktoré boli do closed kvalifikácie pozvané vopred a nemuseli svoj postup obhájiť prebojovaním sa cez open kvalifikácie. Konkrétne ide o Team Young a Slovakia Rejects. Hráči tímu Young obhájili svoje kvality a povesť najprv v zápase proti tímu Hippomaniacs (2:0) a po prvom dni closed kvalifikácie sú bez prehry.
Naopak druhý pozvaný tím, Slovakia Rejects, ihneď vo svojich prvých zápasoch prehral s tímom Inaequalis.Sazka 0:2, ktorý ešte o kolo predtým porazil aj tím Lihovej Gaming (2:0). Následne v spodnej časti bracketu sa mali Slovakia Rejects stretnúť s tímom SoyBoy Tactics, ktorý ešte predtým stihol dostať výprask od Hippomaniancs (2:0), no tento krát museli SoyBoys kvôli technickým problémom počas zápasu jedného z ich hráčov odstúpiť, a Slovakia Rejects si na záver dňa odniesol výhru 2:0.
Celý deň nakoniec uzatvorili tímy Hippomaniacs a Lihovej Gaming, kde šlo o najnapínavejšiu šarvátku celého dňa. Lihovej Gaming sa v prvom zápase rozbehol tak, že Hippomaniacs za nimi nestačili a stav po prvom zápase bol 1:0 pre Lihovej Gaming. Nasledoval veľmi vyrovnaný zápas, ktorý nakoniec ale ovládli Hippomaniacs a tým vyrovnali stav na 1:1. Finálny zápas Hippomaniacs ovládli úplne a na záver dňa si odniesli vydrené víťazstvo 2:1.
Bracket po prvom dni closed kvalifikácie
Takto vyzerá aktuálny stav pavúka po sobotňajšom začiatku closed kvalifikácie a dnes sa dozvieme kompletnú trojicu postupujúcich, ktorá postúpi do hlavne skupinovej fázy prvej sezóny turnaja Dota 2 CEE Champions 2022.